Cum rezolvă statul român o „posibilă vulnerabilitate” în gestionarea fondurilor europene
Cazurile în care scrisori false de garanție sunt depuse în cadrul contractelor finanțate din fonduri europene au forțat Parchetul European să alerteze autoritățile române cu privire la existența unei „posibile vulnerabilități” în gestionarea fondurilor UE. Ministerul Fondurilor Europene a transmis, la solicitarea Digi24.ro, că informat la rândul lui toate entitățile care gestionează achiziții publice „asupra riscului semnalat” de instituția condusă de Laura Codruța Kovesi.